ΜΑΘΗΜΑΤΙΚΑ

Πώς λύνω προβλήματα:

Για να λύσω ένα πρόβλημα πρώτα –πρώτα το **διαβάζω πολλές** **φορές** έτσι ώστε **να καταλάβω** τι λέει, **τι ξέρω** και **τι ψάχνω** να βρω. Συνήθως ξέρουμε δυο αριθμούς και ψάχνουμε έναν τρίτο ( οι αριθμοί μπορεί να είναι φυσικά και περισσότεροι).

Όταν το πρόβλημα ρωτάει

* **πόσα είναι όλα μαζί** ΚΑΝΟΥΜΕ **+ (πρόσθεση).**

Όταν το πρόβλημα ρωτάει:

* **πόσα περισσεύουν** ή **πόσα έμειναν** ,
* πόσο **πιο μεγάλο** ή **πιο μικρό**  , **πιο πολύ** ή **πιο λίγο**  είναι κάτι από κάποιο άλλο
* ποιος έχει **πιο πολλά** και **πόσα πιο πολλά**,
* ποιος έχει **λιγότερα** και **πόσα λιγότερα**
* **πόσα ακόμη θέλουμε** για να γίνει κάτι ίσο με κάτι άλλο
* **πόσα ρέστα** θα πάρουμε

ΚΑΝΟΥΜΕ **(αφαίρεση)**

**Παράδειγμα +:**

Η Ελένη έχει 4 κούκλες και η Μαρία έχει 6 κούκλες. Πόσες είναι **όλες** οι κούκλες;

Σκέφτομαι : το πρόβλημα μου ζητάει να βρω **όλες μαζί** τις κούκλες άρα θα κάνω +

Λύση: 4+6= 10 Απάντηση: **όλες μαζί** οι κούκλες είναι **10**

** + =10**

**Παράδειγμα - :**

Η Ελένη έχει 4 κούκλες και η Μαρία έχει 6 κούκλες. **Ποια έχει περισσότερες** κούκλες και **πόσες** **πιο πολλές**;

Σκέφτομαι : το πρόβλημα μου ζητάει να βρω ποια έχει **πιο πολλές** κούκλες ; Η ΜΑΡΙΑ γιατί το 6 είναι πιο μεγάλο από το 4.

**Πόσες πιο πολλές;** Θα κάνω -

Λύση: 6- 4 =2 Απάντηση: η Μαρία έχει **2** κούκλες **περισσότερες.**



Λύνω στο τετράδιό μου τα προβλήματα:

1. Ο Νίκος έχει 5 καραμέλες και ο Γιάννης 4 . Πόσες καραμέλες έχουν **και οι δύο μαζί;**
2. Η Χριστίνα έχει 4 ευρώ και η Αγάπη 9 ευρώ. Ένα τετράδιο κοστίζει 5 ευρώ. **Ποια μπορεί** να το αγοράσει;

**Πόσα ρέστα** θα πάρει;

**Πόσα ακόμη** χρήματα χρειάζεται το κοριτσάκι που δεν της φτάνουν για να το αγοράσει;

3.Μια συλλογή με αυτοκόλλητα έχει 10 αυτοκόλλητα. Εγώ έχω

αγοράσει 7.**Πόσα ακόμη** αυτοκόλλητα πρέπει να αγοράσω για να

συμπληρώσω τη συλλογή;

 4.Βρίσκω ένα δικό μου πρόβλημα σχετικό με τις εικόνες και το

 λύνω.

